Diari Oficial de la Generalitat Valenciana


Sumari del DOGV 3515, del 11-06-1999 (1999/5501)

DECRET 75/1999, d'1 de juny, del Govern Valencià, pel qual s'autoritza l'ampliació d'ensenyaments en la Universitat de València.
--------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/06/01/75/dof/vci/html**

### Dades del document

Número de DOGV
:   3515

Data del DOGV
:   11-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5501


Data del document
:   01-06-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Universitat de València
    * universitat
    * títol d'estudis
    * legislació
    * centre d'ensenyament

DECRET 75/1999, d'1 de juny, del Govern Valencià, pel qual s'autoritza l'ampliació d'ensenyaments en la Universitat de València. [1999/M5501]
  
La Universitat de València, a l'objecte d'adequar els ensenyaments que impartix a les noves directrius generals sobre titulacions universitàries, ha sol·licitat l'autorització per a la implantació dels ensenyaments que conduïxen a l'obtenció del títol oficial de Llicenciat en Ciències de l'Activitat Física i de l'Esport per transformació del títol de Llicenciat en Educació Física, s'adjunta la memòria justificativa i també l'acord del Consell Social de la Universitat que proposa la implantació dels ensenyaments a què fa referència el present decret.
  
El Consell Interuniversitari de la Comunitat Valenciana, en la sessió de 22 de març de 1999, va tindre coneixement de la sol·licitud de la Universitat de València, tal com disposa l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana, sobre la creació, ampliació i transformació de centres universitaris.
  
El Consell d'Universitats va emetre un informe favorable en relació a la proposta formulada per la Universitat de València.
  
El Pla d'Estudis del nou ensenyament va ser homologat per l'Acord del Consell d'Universitats de 14 de juliol de 1995.
  
Per tot allò, i complint-se els requisits que exigix l'article 9 de la Llei Orgànica 11/1983, de 25 d'agost, de Reforma Universitària, el Reial Decret 557/1991, de 12 d'abril, sobre creació i reconeixement d'universitats i centres universitaris i el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i la deliberació prèvia del Govern Valencià, en la reunió del dia 1 de juny de 1999
  
DECRETE
  
Article únic
  
Autoritzar la Universitat de València per a la implantació i posada en funcionament dels ensenyaments universitaris que conduïxen a l'obtenció del títol oficial de Llicenciat en Ciències de l'Activitat Física i de l'Esport, que la Facultat de Ciències de l'Activitat Física i de l'Esport organitzarà en Cheste.
  
Disposicions finals
  
Primera
  
Facultar el conseller de Cultura, Educació i Ciència per dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
València, 1 de juny de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI